(A short story)
Bina mashak matau fajabi lairik heibi Tongbram Keshogi machunupini.  Hari kuthan numitni, ei kaudri.  Nongsu thitli thili tai.  Nongma eihakna bazaar dagi dukangi pot khara lauba chatlubani.  Bina nongna pungchot chotuna kuina hangdraba dukan amagi machida leptuna leirami.  Mata chanaruba haigadra scooter start muthokhrey.  Lepfham erei leitadauna dukandugi machi nakan amada eisu leppe.  Khongkap ani handokhi.
 "Nongsisuba lai yauwi, satin hek puraktaba numita nong tabasibu. . " ethanta murum murum sholli.
 Masu nakanda leithokhi.  Tahaubadi malli.  Nongsisuba haibaduda nungsibasisuba tarabra khangde.  Nong hangle.  Ei scooter sidhaba haurey, madi kim hairamdana chatkhrey.
 Nong nini leiraga eigi dukanda bina pot leiba lakami.
 "kwa amata. . . " hairambadagi ei ubada nokey taurak e. .
 Pakhangna dukan fhamheide haiba leibra.  Karinena khanja sarino.  Leisabina kwa chaheide haiba leibra khanghai hainingak e.
 Kwa tappa loiramdaida khitanga chaibirak u hairak e.  Moigi khitang khitang haibasina eikhoigi chakhau khitang khitang thadatpa haurisini haibasidi khangsu khangamoi.  Tatpei tatpa nangsu tatlona hapkey khallamba changdagi khara henna chaisilli.
 "Eh"
"Yamallagana tangkhai tangkhai adum hotnabiro,. . "
Eney ebechaobi sotlamdaigi thagat wahei mayam puduna lakley.  Dukan lonsinbasu nangdaubasu mandrey.
 "Tomchao, eyagi dukansi pot yammameda. . peisaga yam paira malle"
"ou, medagi puraga leiruba potni eney"
"Ngaikhoda, nangi peisado ei mathang thada soidana piragey, ngari lupa manga khita tammak u"
Loiba naidaba mathangi thani eneygidi.
 "Eney, haujikidubu leisabiro maoro?  nahankheisu udey"
"aa handakta nauna yum hongatlak e haibani, khangde"
Nungtigi toina toina ubasisu hek udaba matamda pukning langtaknei kaido chumbajatni.
 "Ta tomchao, hayeng eikhoida laigi ushob lei, lakta yadey"
"hoi hoi, lakani"
Ushop chaba chatpasisu chakluk tharamdaida chatpana feiko.  Chandon chawa shit nanna thillaga leiramba shaktamdo ubada kayadi fajarey, eidi nahankhei khangbu khangde.  Nungsi lai oknaba kaidu toira malle.  Lamlamba chak loina hangatkhrey.  Thaplapna mayam marakta khajik khajik uba maithongdo unaba laknabada esing glass masing kayadi thakhredo.  Mitcharuba thoklagana kadaidanoma shanna yengsinaba.  Masu thamoi pallibani, pakhang eigi thamoida chongliba mihunsu masu fauramgani.
 Toina unabadei shak mai khangnakhiba khanghaude.  Moigi nungsiba kaidu oira malle.  Magi khajiktang yengba yadaba haibabu maya mangaire, ateidi adum yai.
 " ta tomchao, barton amata thanamgey"
"Karigi bartono"
"Luhongbagi"
"Hoi hoi, lakey lakey"
Karino sidi.  Sagatluba asha fura dalan ningkhaikhiba khanghaude.  Binagi luhongbagi barton.  Bordi maming haifhet chatlaba engineerni.  Nungsibadi eigi saruk khakta oiramlabako.  Laibak fabini.
 Tapkhiba ahanba kwa matapta chaikhiba hidaktu tasengna ma chababu ngamamgadra ?
 This article was posted on May 30, 2012 .
 * Comments posted by users in this discussion thread and other parts of this site are opinions of the individuals posting them (whose user ID is displayed alongside) and not the views of e-pao. net.  We strongly recommend that users exercise responsibility, sensitivity and caution over language while writing your opinions which will be seen and read by other users.  Please read a complete Guideline on using comments on this website. 